L 280/50
RO
Jurnalul Oficial al Uniunii Europene
28.10.2022
(5)
Producătorilor li s-a solicitat să verifice datele provizorii în conformitate cu articolul 7 alineatul (5) din Regulamentul (UE) 2019/631 și să notifice eventualele erori Comisiei în termen de trei luni de la primirea notificării.
Un număr de 63 de producători de autoturisme și 42 de producători de vehicule utilitare ușoare au transmis notificări privind erori.
(6)
Datele provizorii includeau factori de corecție, atât pentru autoturisme, calculați în conformitate cu articolul 7 alineatul (2) din Regulamentul de punere în aplicare (UE) 2017/1153 al Comisiei (2), cât și pentru vehiculele utilitare ușoare, calculați în conformitate cu articolul 6 alineatul (2) din Regulamentul de punere în aplicare (UE) 2017/1152 al Comisiei (3).
Având în vedere că factorii de corecție finali erau egali cu unu pentru toți producătorii și grupările acestora, nu a fost necesar să se corecteze calculul mediei emisiilor specifice.
(7)
În cazul a doi producători de autoturisme și al unui producător de vehicule utilitare ușoare, toate vehiculele raportate în setul de date provizorii se situau în afara domeniului de aplicare al Regulamentului (UE) 2019/631.
În cazul unui producător de autoturisme, nu se raportaseră emisiile specifice de CO2 NEDC pentru niciunul dintre vehiculele din setul de date provizorii; prin urmare, acest producător nu este inclus în prezenta decizie.
(8)
În cazul celorlalți 30 de producători de autoturisme și 26 de producători de vehicule utilitare ușoare care nu au notificat nicio eroare în seturile de date și nu au transmis niciun alt răspuns, trebuie confirmate datele provizorii și calculele provizorii ale mediei emisiilor specifice și ale obiectivelor privind emisiile specifice.
(9)
Comisia a verificat erorile notificate de producători și motivele corectării acestora și a confirmat sau a modificat, după caz, setul de date provizorii.
Ca urmare, în cazul a 93 de producători de autoturisme și 68 de producători de vehicule utilitare ușoare, datele provizorii trebuie confirmate sau modificate.
(10)
În conformitate cu articolul 4 din Regulamentul (UE) 2019/631, trebuie să se considere că un producător și-a îndeplinit obiectivul privind emisiile specifice dacă media emisiilor sale specifice de CO2 specificată în prezenta decizie nu depășește obiectivul său privind emisiile specifice.
În cazul producătorilor care sunt membri ai unei grupări, conformitatea trebuie evaluată la nivelul grupării, în conformitate cu articolul 6 din regulamentul respectiv.
În cazul producătorilor sau al grupărilor cărora li s-a acordat o derogare de la obiectivele lor privind emisiile specifice pentru anul calendaristic 2020 în conformitate cu articolul 10 din regulamentul respectiv, media emisiilor specifice de CO2 este evaluată în ceea ce privește conformitatea cu obiectivele de derogare acordate.
(11)
În conformitate cu articolul 4 alineatul (3) din Regulamentul (UE) 2019/631, pentru fiecare producător sau grupare, numai 95 % din autoturismele sale noi înmatriculate în anul calendaristic 2020, selectate pe baza nivelurilor lor de emisii, sunt luate în considerare în scopul determinării mediei emisiilor specifice de CO2 pentru producătorul respectiv sau pentru gruparea respectivă.
(12)
În conformitate cu articolul 5 din Regulamentul (UE) 2019/631, la calcularea mediei emisiilor specifice de CO2 a producătorilor de autoturisme, fiecare nou autoturism cu emisii specifice de CO2 de sub 50 g CO2/km (NEDC) este contabilizat ca două autoturisme în anul calendaristic 2020, până la o contribuție de „credite suplimentare” de 7,5 g CO2/km pentru fiecare producător sau grupare.
(13)
Economiile de CO2 obținute prin utilizarea tehnologiilor inovatoare care aduc o contribuție verificată la reducerile de CO2 și care au fost aprobate de Comisie în conformitate cu articolul 11 din Regulamentul (UE) 2019/631 („ecoinovații”) sunt luate în considerare la calcularea mediei emisiilor specifice de CO2, până la o contribuție totală de 7 g CO2/km pentru fiecare producător sau grupare.
În anul calendaristic 2020, se iau în considerare numai reducerile emisiilor de CO2 datorate ecoinovațiilor și determinate prin referire la NEDC.
(2) Regulamentul de punere în aplicare (UE) 2017/1153 al Comisiei din 2 iunie 2017 de stabilire a metodologiei de determinare a parametrilor de corelare necesari pentru a reflecta schimbarea procedurii reglementare de testare și de modificare a Regulamentului (UE) nr.
1014/2010 (JO L 175, 7.7.2017, p. 679).
(3) Regulamentul de punere în aplicare (UE) 2017/1152 al Comisiei din 2 iunie 2017 de stabilire a metodologiei de determinare a parametrilor de corelare necesari pentru a reflecta schimbarea procedurii reglementare de testare pentru vehiculele utilitare ușoare și de modificare a Regulamentului de punere în aplicare (UE) nr.
293/2012 (JO L 175, 7.7.2017, p. 644).